open-index/open-wikipedia-markdown huggingface dataset:
தங்க நிற மந்தி

**தங்க நிற மந்தி** (Gee's golden langur) என்பது ஒரு குரங்கு இனமாகும்.  இது இந்தியாவின் மேற்கு அசாமின் ஒரு சிறிய பகுதியில்  காணப்படுகிறது. இந்தியாவில் அதிக அழிவாபத்தை எதிர்நோக்கியுருக்கும் முதனிகளுள் இது ஒன்று. 
## விளக்கம்
இக்குரங்கு கருமையான முகமும், பொன்நிற முடியும் நீண்ட வாலும் கொண்டது. இது பெரும்பாலும் உயர்ந்த மரங்களில் வசிக்கும். கிளைவிட்டு கிளைதாவுகையில் இதன் நீண்ட வால் சமநிலை உண்டாக்க உதவுகிறது. 
## மேற்கோள்கள்

## மேற்கோள் எடுத்தாளப்பட்டுள்ள நூல் வகை
*

பகுப்பு:குரங்குகள்
நீலகிரி மந்தி

**நீலகிரி மந்தி** (Nilgiri langur) என்பது மேற்குத் தொடர்ச்சி மலைத்தொடர் பகுதியில் உள்ள நீலகிரி மலைப் பகுதியில் வாழும் குரங்கு இனம் ஆகும். இவை கர்நாடகத்தின் குடகு, தமிழ்நாட்டு பழனி மலைகள், கேரலத்தின் ஏலக்காய் மலை ஆகிய  மலைகளில் வாழுகின்றன. இதன் உடல் பளபளபளப்பான கருமையாகவும், மஞ்சளும் பழுப்பும் கலந்த தலையும் கொண்டவை. இதன் அளவு சாதாரணக் குரங்கின் அளவே இருக்கும். நீண்டவால் கொண்டவை. இக்குரங்குகள் ஒன்பது அல்லது பத்து உறுப்பினர்களைக் கொண்ட கூட்டமாக வாழும். இதன் முதன்மை உணவு பழங்கள், இலைகள், தண்டுகள் ஆகும். சிலசமயம் விளைநிலங்களை வேட்டையாடும். இவற்றின் எண்ணிக்கை, மென்மயிர் அடர்ந்த தோலுக்காகவும்,"பாலுணர்வைத் தூண்டும் மருந்து" என்ற நம்பிக்கையாலும் வேட்டையாடப்படுவதால் குறைவடைந்ததன் பொருட்டு இது அழியவாய்ப்புள்ள இனம் என வகைபடுத்தப்பட்டுள்ளது.

## வகைப்பாட்டியல்
நீலகிரி மந்தியின் உயிரியல் வகைப்பாடு சர்ச்சைக்குரியது. பாரம்பரியமாக இது டிராக்கிபிதேகஸ் பேரினத்தினுள் வைக்கப்பட்டுள்ளது. இது மண்டையோட்டு உருவவியல் மற்றும் பிறந்த குழந்தையின் நிறம் போன்ற உருவ ஒற்றுமைகள் அடிப்படையில் வகைப்படுத்தப்பட்டது. டி. என். ஏ. மற்றும் பிற சான்றுகள், நீலகிரி மந்தி மற்றும் ஊதா முக மந்தி ஆகியவை சாம்பல் நிற மந்தியுடன் மிகவும் நெருக்கமாக இனத் தொடர்புடையவை. இதனால் செம்னோபிதேகசு இனத்திற்குள் இவை மீண்டும் வகைப்படுத்தப்பட்டுள்ளன.

## விளக்கம்
தலையும் உடலும் சேர்ந்த நீளமானது முதிர்வடைந்த ஆண்களில் 78 முதல் 80 செ. மீ. வரையும், பெண்களில் 58- முதல் 60 செ. மீ. நீளமுடையது. வாலானது முறையே 68.5 மற்றும் 96.5 செ.மீ. நீளமுடையது. ஆண்களின் எடை 9.1 முதல் 14.8 கிலோ வரையும் பெண் எடையானது 10.9 முதல் 12 கிலோ வரையுள்ளது. கர்ப்ப காலம் துல்லியமாக அறியப்படாத போதிலும், அனுமன் மந்திக்கு ஒத்ததாக அதாவது 200 நாட்கள் எனக் கருதப்படுகிறது.

## மேற்கோள்கள்

பகுப்பு:குரங்குகள்
பகுப்பு:இந்தியப் பாலூட்டிகள்
பகுப்பு:மேற்குத் தொடர்ச்சி மலையின் விலங்கினங்கள்
மதராஸ் வங்கி

**மதராஸ் வங்கி** பிரித்தானிய இந்தியாவின் மதராஸ் மாகாணத்தில் செயற்பட்டுவந்த வங்கியாகும். இது பிரித்தானிய இந்தியாவின் மூன்று மாகாண வங்கிகளில் ஒன்றாகும். கல்கத்தா வங்கியும், பம்பாய் வங்கியும் இதர இரு வங்கிகளாகும். மதராஸ் மாகாணத்தில் இயங்கி வந்த சில மண்டல ஊரக வங்கிகளை ஒன்றிணைத்து, 1843 சூலை 1 அன்று மதராஸை தலைமையிடமாகக் கொண்டு (தற்போதைய சென்னை) இவ்வங்கி தொடங்கப்பட்டது. இவ்வங்கி, இதர இரு மாகாண வங்கிகளுடன் இணைந்து, 1921இல் இந்திய இம்பீரியல் வங்கி என புதிதாக தொடங்கப்பட்டது. இவ்வங்கியே பின்னாளில் பாரத ஸ்டேட் வங்கியாக மாற்றம் பெற்றது.

## மேற்கோள்கள்

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
பகுப்பு:சென்னையின் பாரம்பரியக் கட்டடங்கள்
பகுப்பு:சென்னையை மையமாகக் கொண்ட நிதி சேவை நிறுவனங்கள்
L

**L** (**எல்**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் 12ஆவது எழுத்து ஆகும். உரோம எண்களில் L என்பது 50ஐக் குறிக்கும்.

## கணிதத்திலும் அறிவியலிலும்

இயற்கணிதத்தில், ஒரு தொடரின் இறுதி உறுப்பு lஆல் குறிக்கப்படும்.

இயற்பியலில், பொதுவாக, நீளத்தைக் குறிக்க length என்பதன் முதலெழுத்தான l பயன்படுத்தப்படும். கனவளவின் அலகான இலீற்றரைக் குறிக்கவும் l பயன்படுத்தப்படும். கோண உந்தத்தைக் குறிக்க L பயன்படுத்தப்படும்.

## மேற்கோள்கள்

## வெளியிணைப்புகள்
*

பகுப்பு:இலத்தீன்
மதுரா சந்திப்பு தொடருந்து நிலையம்

**மதுரா சந்திப்பு**, இந்திய மாநிலமான உத்தரப் பிரதேசத்தின் மதுரா மாவட்டத்தில் உள்ள மதுராவில் உள்ளது. இது தில்லி - மும்பை, தில்லி - சென்னை வழித்தடத்தில் உள்ளது.

## பயணிகள்
இந்திய அளவில் அதிக மக்கள் வந்து செல்லும் நிலையங்களில் முதன்மையான நூறு நிலையங்களில் இதுவும் ஒன்று.

## சான்றுகள்

## இணைப்புகள்
*  மதுரா சந்திப்பில் நின்று செல்லும் வண்டிகள்

பகுப்பு:உத்தரப் பிரதேசத் தொடருந்து நிலையங்கள்
பகுப்பு:மதுரா மாவட்டம்
நவஜீவன் விரைவுவண்டி

***நவஜீவன் எக்ஸ்பிரஸ்*** என்பது இந்திய இரயில்வேயினால் இயக்கப்படும் விரைவுவண்டி ஆகும். இது சென்னை சென்ட்ரலுக்கும், அகமதாபாத்துக்கும் இடையே பயணிக்கிறது.

## விவரங்கள்
இந்த வண்டி 12655, 12656 ஆகிய எண்களை அடையாள எண்களாகக் கொண்டுள்ளது. இது சென்னை சென்ட்ரலில் இருந்து விசயவாடா - வாரங்கல் - வர்தா - ஜல்கான் - சூரத் வழியாக அகமதாபாத்தை வந்தடையும்.
இதுவும் *[[சேரன் விரைவுவண்டி]]*யும் ஒரே ரேக்(பெட்டி) உடையவை.

## இணைப்புகள்
*  நவஜீவன் வண்டியின் வழித்தட விவரங்கள்

பகுப்பு:இந்திய விரைவுவண்டிகள்
பன்னா தேசியப் பூங்கா

**பன்னா தேசிய பூங்கா** இந்தியாவில் மத்தியப்பிரதேசம் மாநிலத்தின் பன்னா மாவட்டம் மற்றும் சத்தர்பூர் மாவட்டங்களில்  அமைந்துள்ள ஒரு தேசிய பூங்கா ஆகும். இதன் பரப்பளவு  ஆகும். இது 1994 ஆம் ஆண்டில் இந்தியாவின் இருபத்திரண்டாவது புலிகள் சரணாலயமாகவும். மத்தியப் பிரதேசத்தின் ஐந்தாவது சரணாலயமாகவும் அறிவிக்கப்பட்டது. இந்திய அரசின் சுற்றுலா அமைச்சகத்தினால், பன்னா தேசியப் பூங்காவிற்கு சிறப்பாக பராமரிக்கப்பட்டு வந்ததாக 2007 ல் சிறப்பு விருது வழங்கப்பட்டது.  2009ல், மொத்தப் புலிகளின் எண்ணிக்கையும் வனத்துறை அதிகாரிகள் உதவியுடன் வேட்டை மூலம் அகற்றப்பட்டுவிட்டது என்பது குறிப்பிடத்தக்கதாகும்.

## சான்றுகள்

பகுப்பு:மத்தியப் பிரதேசம்
பகுப்பு:இந்தியப் பூங்காக்கள்
கன்னியாகுமரி காட்டுயிர் உய்விடம்

**கன்னியாகுமரி காட்டுயிர் உய்விடம்** 402.4 கி.மீ. (155.4 ச. மைல்) பரப்பளவில் தென் இந்தியாவில் தமிழ்நாட்டின் தென் கோடி மாவட்டமான கன்னியாகுமரியில் அமைந்துள்ளது. இது பிப்ரவரி 2008ல் பாதுகாக்கப்பட்ட பகுதியாக அறிவிக்கப்பட்டது, மேலும் இது புலிகள் வசிப்பிடமாக உள்ளது. தாமிரபரணி ஆறு மற்றும் பஃறுளி ஆறு உட்பட ஏழு ஆறுகள் இந்த வனப்பகுதியில் உற்பத்தியாகின்றன.

## வனவிலங்குகள்
இந்த பிராந்தியம் இந்தியாவின் மிகவும் பன்முகத்தன்மை வாய்ந்த வனவிலங்கு காடுகளில் ஒன்றாகும். இங்கு கண்டுபிடிக்கப்பட்ட பல புதிய தாவரங்கள், நீர்நில வாழ்வன மற்றும் பூச்சி இனங்கள் வேறு எங்கும் காணப்படாதவை, இது இப்பகுதியை ஒரு தனித்துவமான பிராந்தியமாக ஆக்குகிறது. ஒளிரும் காளான் என்று அழைக்கப்படும் ஒரு அரிய காளான் வகை கன்னியாகுமரி வனவிலங்கு சரணாலயத்தில் காணப்பட்டது. இப்பகுதி அதிக பல்லுயிர் பெருக்கம் கொண்ட ஒரு வனவிலங்கு வழித்தடமாகும். புலிகள் தவிர  கடமா, இந்திய யானை, இந்திய மலைப் பாம்பு, சோலைமந்தி, இந்திய புள்ளிச் சருகுமான், நீலகிரி வரையாடு, கடமான் போன்ற அச்சுறுத்தலுக்கு உள்ளான உயிரினங்களுக்கும் இது வாழ்விடமாக உள்ளது.

## குடியிருப்புகள்

இந்த சரணாலயத்திலும் அதை ஒட்டியுள்ள வனப்பகுதிகளிலும் சில பழங்குடி கிராமங்கள் உள்ளன.

## அச்சுறுத்தல்கள்
அரசு ரப்பர் கழகம் ரப்பர் தோட்டங்களை மேம்படுத்துவதற்காக 12,000 ஏக்கர் வன நிலத்தை அழித்துள்ளது. இது உள்ளூர் மக்களிடமும் சுற்றுச்சூழல் ஆர்வலர்களிடமும் பரவலான போராட்டங்களைத் தூண்டியது. ஆனால் மாநில அரசு ஒரு நீதிமன்றத் தடையாணை பெற்று, நிலத்தை மூன்றாம் தரப்பு ஒப்பந்தக்காரர்கள் மற்றும் நில உரிமையாளர்களுக்கு குத்தகைக்கு விடுவதன் மூலம் காடுகளை ரப்பர் தோட்டங்களாக மாற்றுவதைத் தொடர்கிறது.. மேலும் ஓகி புயலால் ஏற்பட்ட சேதங்களைச் சரிசெய்வதாகக் கூறி 20,000 வன மரங்களை வேரோடு பிடுங்கியது ஆகும். இது சுற்றுச்சூழல் சீர்குலைவை ஏற்படுத்தியது. 

## சான்றுகள்

பகுப்பு:வனவிலங்கு பாதுகாப்பு வலயங்கள்
பகுப்பு:தமிழ்நாட்டு சுற்றுச்சூழல்
பகுப்பு:தமிழ்நாட்டில் உள்ள காட்டுயிர் காப்பகங்கள்
சங்கரப்பிள்ளை பரராஜசிங்கம்

சேர் **சங்கரப்பிள்ளை பரராஜசிங்கம்** (*Sangarapillai Pararajasingam*, பி25 சூன் 1896 - ) மூதவை உறுப்பினராகவும் இருந்தவர்.

## இளமைக் காலம்
பரராஜசிங்கம் 1896 சூன் 25 இல் ஏ. வி. சங்கரப்பிள்ளை என்பவருக்குப் பிறந்தார். தந்தை மானிப்பாய் இந்துக் கல்லூரியை நிறுவியவர்.. பரராஜசிங்கம் கொழும்பு கல்கிசையில் உள்ள புனித தோமையர் கல்லூரியிலும், பின்னர் உவெசுலி கல்லூரியிலும் கல்வி கற்றார். இவர் சேர் பொன். அருணாசலத்தின் மகள் பத்மாவதி என்பவரைத் திருமணம் புரிந்தார்.

## பணி
பரராஜசிங்கம் வோல்கார்ட் பிறதர்சு நிறுவனத்தின் தரகராகப் பணியாற்றினார். இவர் முதலீட்டாளர்கள் சபையின் தலைவராகவும், விவசாய, தொழிற்சாலை கடன் வழங்குவோர் திணைக்களம், இலங்கை தென்னை சபை, இலங்கை அறிவியல், தொழிற்துறை ஆய்வு நிறுவனம் ஆகியவற்றின் இயக்குநர் குழும உறுப்பினராகவும் இருந்தார்.

## பிற்கால வாழ்க்கை
பரராஜசிங்கம் 1954 ஆம் ஆண்டில் இலங்கை செனட் சபை உறுப்பினராக நியமிக்கப்பட்டார். இலங்கையின் வேளாண்மைத் துறையில் இவர் ஆற்றிய பணிக்காக 1955 ஆம் ஆண்டில் சேர் பட்டம் வழங்கிக் கௌரவிக்கப்பட்டார்.

## மேற்கோள்கள்

பகுப்பு:1896 பிறப்புகள்
பகுப்பு:கொழும்பு உவெசுலி கல்லூரி பழைய மாணவர்கள்
பகுப்பு:சர் பட்டம் பெற்ற இலங்கையர்
பகுப்பு:இலங்கை செனட் சபை உறுப்பினர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:யாழ்ப்பாண மாவட்ட மக்கள்
E

thumb|Eஇன் வளைந்த வடிவங்களை எழுதும் முறை

**E** (**ஈ**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும்  ஐந்தாவது எழுத்தும் இரண்டாவது உயிரெழுத்தும் ஆகும். ஆங்கிலம், இலத்தீன், செக்கு, தேனியம், இடச்சு, பிரான்சியம், இடாய்ச்சு, அங்கேரியம், நோர்வே, எசுப்பானியம், சுவீடியம் ஆகிய மொழிகளில் கூடுதலாகப் பயன்படுத்தப்படும் எழுத்து e ஆகும். பதினறும எண் முறைமையில் E என்பது 15ஐக் குறிக்கும்.

## கணிதத்திலும் அறிவியலிலும்

இயற்கணிதத்தில், ஒரு மாறிலியைக் குறிக்க <math>e</math> பயன்படுத்தப்படுகின்றது.

இயற்பியலில், மின்னியக்க விசை, மின்புலம், ஆற்றல் ஆகியவற்றைக் குறிக்க E பயன்படுத்தப்படுகின்றது.

வேதியியலில், எதிர்மின்னியைக் குறிக்க electron என்பதன் முதலெழுத்தான e பயன்படுத்தப்படுகின்றது.

## மேற்கோள்கள்

## வெளியிணைப்புகள்
*
*

பகுப்பு:இலத்தீன்
பகுப்பு:ஆங்கில உயிரெழுத்துகள்
1724

**1724** (MDCCXXIV) ஒரு சனிக்கிழமையில் துவங்கிய ஒரு கிரிகோரியன் நெட்டாண்டு ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது புதன்கிழமையில் ஆரம்பமானது.

## நிகழ்வுகள்
* சனவரி 14 - எசுப்பானியாவின் மன்னர் ஐந்தாம் பிலிப்பு பதவி துறந்தார். அவரது 16-வயது மகன் முதலாம் லூயிசு புதிய அரசனானான்.
* மே 29 - பதின்மூன்றாம் பெனடிக்டு 245வது திருத்தந்தையாக நியமிக்கப்பட்டார்.
* சூன் 23 - பாரசீகத்திற்கும், உதுமானியப் பேரரசு, மற்றும் உருசியாவுக்கும் இடையில் கான்ஸ்டன்டீனப்போல் நகரில் ஒப்பந்தம் கையெழுத்திடப்பட்டது.
* ஆகத்து 31 - 7 மாதங்களே பதவியில் இருந்த எசுப்பானியாவின் முதலாம் லூயிசு மன்னன் தனது 17வது அகவையில் பெரியம்மை நோய் கண்டு இறந்தான். அவனது தந்தை ஐந்தாம் பிலிப்பு மீண்டும் மன்னனாக முடிசூடினார்.
* நவம்பர் 16 - உருசியாவின் முதலாம் கேத்தரீன் அரசியின் காதலன் வில்லெம் மொன்சு தூக்கிலிடப்பட்டான்.
* சீனா வெளிநாட்டு மதப்பரப்புனர்களை வெளியேற்றியது.
* ஆப்கானித்தானின் ஷா மன்னர் மகுமுது ஒட்டாக்கி பித்தரானார்.
* இங்கிலாந்தின் மிகப்பழமை வாய்ந்த லோங்மேன் பதிப்பகம் நிறுவப்பட்டது.
* பாரன்ஃகைட் அலகு அறிமுகப்படுத்தப்பட்டது.
* வெள்ளித் தூளும், சுண்ணத் தூளும் கலந்த கலவை, ஒளி படும்போது கரு நிறமாக மாறுகின்றது என்பதை யோகான் ஐன்றிச் சூல்ட்சு கண்டுபிடித்தார்.

## பிறப்புகள்

* ஏப்ரல் 22 - இம்மானுவேல் கண்ட், செருமானிய மெய்யியலாளர் (இ. 1804)

## இறப்புகள்

## 1724 நாற்காட்டி

## மேற்கோள்கள்
டெரா (தொன்மவியல்)

**டெரா** அல்லது **டெலஸ்** (Terra) என்பவர் உரோமத் தொன்மவியலுக்கு அமைவாக பூமியின் கடவுள் ஆவார். இவர் கிரேக்கத் தெய்வமான ஜியாவுக்கு ஒப்பானவராவார். வானத்தின் கடவுளான கயலூஸ் எனும் தெய்வமே இவரின் கணவன். இவர்கள் இருவருமே டைட்டன்களினதும் இராட்சதர்களினதும் (Giant) பெற்றோர் ஆவர். இக்கடவுளின் பெயரின் அடிப்படையிலேயே புவிக்குப் பெயர் சூட்டப்பட்டது.

## பெயர்க் காரணம்
*டெரா* எனும் சொல்லின் பொருள் நிலம் அல்லது பூமி என்பதாகும்.

## இவற்றையும் பார்க்க
* ஜியா

## மேற்கோள்கள்

பகுப்பு:உரோமத் தொன்மவியல்
வந்தவாழ்

**வந்தவாழ்** அல்லது **பண்டுவாள்** என்பது இந்தியாவின் கருநாடக மாநிலத்தில் அமைந்திருக்கும் தென் கன்னட மாவட்டத்தில் உள்ள ஒரு நகரமும், வட்டாட்சிப் பகுதியும் ஆகும். வந்தவாழ் குறுக்குச் சாலை என்பது இந்நகரத்தின் வணிக மையமாக திகழ்கின்றது.

## வரலாறு
வந்தவாழ் நகரம் **வடபுர சேத்திரம்** எனவும் சில சமூகங்களால் அழைக்கப்படுகின்றது. நேத்திராவதி ஆற்றங்கரையோரத்தில் கிழக்கு மங்களூர் செல்கின்ற தேசிய நெடுஞ்சாலை 73 அருகே இந்நகரம் அமைந்திருக்கின்றது. 

பண்டைய காலங்களில் வந்தவாழ் வணிக நகரமாக திகழ்ந்திருந்தது. நேத்திராவதி ஆற்றில் அடிக்கடி ஏற்பட்ட பெருவெள்ளத்தினால் இங்கிருந்த பல வணிகர்களும், வியாபாரிகளும் வந்தவாழ் குறுக்குச் சாலைப் பகுதிக்கு இடம்பெயர்ந்துவிடனர். 

1852-யிற்கு முன் வந்தவாழ் தாலுகா கன்னட மாகாணத்தின் பெரிய தாலுகாவாகவும் விளங்கியது. அப்போது 411 ஊர்களும் இதில் அடக்கம் பெற்றிருந்தது. பின்னர் வந்தவாழ் தாலுகாவின் ஒரு பகுதியை பிரித்து புத்தூர் தாலுகா உருவாக்கப்பட்டது. மயிசூர் நாட்டுக்கு தேவைப்படுகின்ற பொருட்களை வந்தவாழ் வழியாகவே அந்நாடு இறக்குமதி செய்து வந்தது. இதனால் பல வணிகர்கள் இங்கு குடியேறினார்கள். வந்தவாழ்வில் பல்வேறு சமூகங்கள் இன்று வாழ்ந்து வருகின்றன வில்லவர், முஸ்லிம் மாப்பிள்ளையார், வந்தர்கள், கொங்கணியர் மற்றும் சமணர் ஆகியோர் இங்கு வாழ்ந்து வருகின்றனர்.

## குறிப்புகள்

பகுப்பு:தட்சிண கன்னட மாவட்டம்
அமீர் அலி

**எம். எஸ். எஸ். அமீர் அலி** (*M. S. S. Ameer Ali*, பிறப்பு: 20 டிசம்பர் 1961) இலங்கை முசுலிம் அரசியல்வாதியும், நாடாளுமன்ற உறுப்பினரும், முன்னாள் அமைச்சரும் ஆவார். இவர் அகில இலங்கை மக்கள் காங்கிரசு கட்சியின் உறுப்பினர் ஆவார்.

## அரசியலில்
அமீர் அலி ஆரம்பத்தில் சிறீலங்கா முஸ்லிம் காங்கிரசு கட்சியின் சார்பில் 2004 தேர்தலில் மட்டக்களப்பு மாவட்டத்தில் போட்டியிட்டு 21,232 விருப்பு வாக்குகள் பெற்று கட்சியில் முதலிடத்தில் வெற்றி பெற்று நாடாளுமன்றம் சென்றார்.

2008 ஆம் ஆண்டில் இவர் முசுலிம் காங்கிரசு கட்சியில் இருந்து விலகி ரிசாத் பதியுதீன் தலைமையிலான அகில இலங்கை மக்கள் காங்கிரசு கட்சியில் சேர்ந்தார். 2010 தேர்தலில் மக்கள் காங்கிரசு கட்சியின் சார்பாக ஐக்கிய மக்கள் சுதந்திரக் கூட்டணியின் வேட்பாளராக மட்டக்களப்பு மாவட்டத்தில் போட்டியிட்டு 16,246 விருப்பு வாக்குகள் பெற்று தோல்வியடைந்தார்.

2015 நாடாளுமன்றத் தேர்தலில் மக்கள் காங்கிரசின் சார்பில் ஐக்கிய தேசியக் கட்சியின் வேட்பாளராக மட்டக்களப்பு மாவட்டத்தில் போட்டியிட்டு 16,611 விருப்பு வாக்குகள் பெற்று நாடாளுமன்றத்திற்கு இரண்டாவது தடவையாகத் தெரிவு செய்யப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:மட்டக்களப்பு மாவட்ட நபர்கள்
பகுப்பு:1961 பிறப்புகள்
பகுப்பு:இலங்கை அமைச்சர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:கிழக்கு மாகாண சபை உறுப்பினர்கள்
பகுப்பு:சிறீலங்கா முசுலிம் காங்கிரசு அரசியல்வாதிகள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கையின் துணை அமைச்சர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பிமல் இரத்நாயக்க

**பிமல் நிரோசன் இரத்நாயக்க வீரக்கூன்** (*Bimal Nirsohan Rathnayake Weerakoon*) இலங்கை இடதுசாரி அரசியல்வாதியும், நாடாளுமன்ற உறுப்பினரும் ஆவார்.

இவர் மக்கள் விடுதலை முன்னணி கட்சியின் உறுப்பினர் ஆவார். சோசலிச இளைஞர் ஒன்றியத்தின் தலைவராக இருந்தவர். 2014 ஆம் ஆண்டில் மக்கள் விடுதலை முன்னணியின் தெசிய அமைப்பாளராக நியமிக்கப்பட்டார்.

இரத்நாயக்க முதன் முதலாக மக்கள் விடுதலை முன்னணி வேட்பாளராக 2001 நாடாளுமன்றத் தேர்தலில் குருநாகல் மாவட்டத்தில் போட்டியிட்டு 4,240 விருப்பு வாக்குகள் பெற்று நாடாளுமன்றம் சென்றார். பின்னர் 2004 தேர்தலில் குருநாகல் மாவட்டத்தில் மக்கள் விடுதலை முன்னணி சார்பில் ஐக்கிய மக்கள் சுதந்திரக் கூட்டணி வேட்பாளராகப் போட்டியிட்டு 116,736 விருப்பு வாக்குகள் பெற்று நாடாளுமன்றம் சென்றார்.

2010, 2015 தேர்தல்களில் மக்கள் விடுதலை முன்னணி வேட்பாளராக கம்பகா மாவட்டத்தில் போட்டியிட்டுத் தோல்வியடைந்தார். கட்சியின் தேசியப் பட்டியல் உறுப்பினர் சரத்சந்திர மாயாதுன்ன தனது பதவியைத் துறந்ததை அடுத்து, அவருக்குப் பதிலாக பிமல் இரத்நாயக்க தேசியப் பட்டியல் உறுப்பினராக நியமிக்கப்பட்டார்.

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:வாழும் மக்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:மக்கள் விடுதலை முன்னணி அரசியல்வாதிகள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பூவன்குறிச்சி

**பூவன்குறிச்சி** (*Poovankurichi*) என்பது திருநெல்வேலி மாவட்டம், அம்பாசமுத்திரம் வட்டத்தில் உள்ள ஒரு பண்டைய குக்கிராமம் ஆகும். பூவன் என்பதன்  பொருள் *காற்று*, குறிச்சி என்பதன்  பொருள் *மலை மற்றும் மலை அருகே அமைந்துள்ள இடங்கள்*. பொதிகை மலையைப் புகைப்படம் எடுத்து ஒரு சிறந்த இடம். பூவன்குறிச்சி, *கருணை ஆற்றுக் (கடநா நதி )* கரையில் அமைந்துள்ளது. கருணை ஆறு ஆண்டு முழுவதும் பாயும் ஒரு *வற்றாத ஜீவ நதி*. பூவன்குறிச்சியை ஒரு கால்வாய், மூன்று ஏரிகள், மலைகள் மற்றும் குன்றுகள் சூழ்கின்றன. 
thumb|பூவன்குறிச்சி
## புவியியல் தகவல்
thumb|பூவன்குறிச்சியில் உள்ள வர்ணம் பூசப்பட்ட சிலை
இவ்வூரின் அமைவிடம்  8°45'35"N 77°22'56"E ஆகும். கடல் மட்டத்தில் இருந்து இவ்வூர் சராசரியாக 90 மீட்டர் (293 அடி) உயரத்தில் இருக்கின்றது. கிராமத்தை காகயன் நல்லூர், கோவன் குளம், ஆம்பூர், மற்றும் தாட்டன் பட்டி போன்ற பல கிராமங்கள் மற்றும் குக்கிராமங்கள் சூழ்கின்றன. திருநெல்வேலி நகரத்தில் இருந்து 50கி. மீ  மேற்கில் அமைந்துள்ளது. மேற்கு தொடர்ச்சி மலைக்கு மிக அருகில் அமைந்துள்ளது.இவ்வூர் பருவ மழைத் தூறலுக்குப் பெயர் போனது. மக்கள் இதை சாரல் மழை என்றும் அழைப்பதுண்டு.

## போக்குவரத்து தகவல்
பூவன்குறிச்சிக்கு அருகில் உள்ள ரயில் நிலையம் ஆம்பூர். இவ்வூரின்  முக்கிய போக்குவரத்துகள் ரயில் மற்றும் பேருந்து.

## தொழில்
பண்டைய காலத்தில் இக்கிராமத்தின் முக்கிய தொழில் நெசவு மற்றும் விவசாயம் ஆகும். ஆனால் இப்போது விவசாயம் மட்டுமே முக்கிய தொழிலாக உள்ளது.

## வரலாறு
பூவன்குறிச்சி  இரண்டு ஆயிரம் ஆண்டுகளுக்கு முன்பு தோன்றியது. பூவன்குறிச்சி தோன்றிய காலத்தில்  இருந்து  ஒரே பெயரைக் கொண்ட ஒரு சிற்றூர் என்பது ஒரு சிறப்பு ஆகும். 1950ல் முதுமக்கள் தாழி கண்டு எடுக்கப்பட்டது.

## பூவன்குறிச்சி அருகில் உள்ள சுற்றுலாத் தளங்கள்

பூவன்குறிச்சி பல சுற்றுலாத் தளங்களின் இடையே அமைந்துள்ளது.
*5.5 கிலோமீட்டர் தொலைவில்  சிவசைலம் கோவில்
*8.5 கிலோமீட்டர் தொலைவில்  பாபநாசம் (திருநெல்வேலி)
*10  கிலோமீட்டர் தொலைவில்  கடனாநதி (கருணை ஆறு)அணை
*11  கிலோமீட்டர் தொலைவில்  அகத்தியர் நீர்வீழ்ச்சி
*21  கிலோமீட்டர் தொலைவில்  முண்டன்துரை மற்றும் கலக்காடு புலிகள் சரணாலயம்
*23  கிலோமீட்டர் தொலைவில்  பாணதீர்த்தம் நீர்வீழ்ச்சி
*25  கிலோமீட்டர் தொலைவில்  மணிமுத்தாறு அணை
*27  கிலோமீட்டர் தொலைவில்  மணிமுத்தாறு நீர்வீழ்ச்சி
*35  கிலோமீட்டர் தொலைவில்  தென்காசி
*38  கிலோமீட்டர் தொலைவில்  குற்றாலம்
*40  கிலோமீட்டர் தொலைவில்  செங்கோட்டை (நகரம்)
*41  கிலோமீட்டர் தொலைவில்  மாஞ்சோலை
*43  கிலோமீட்டர் தொலைவில்  திருநெல்வேலி நெல்லையப்பர் கோயில்
*112 கிலோமீட்டர் தொலைவில்  திருச்செந்தூர் சுப்பிரமணியசுவாமி கோயில்

## மேற்கோள்கள்

பகுப்பு:திருநெல்வேலி மாவட்டத்திலுள்ள கிராமங்கள்
கல்கத்தா வங்கி

**கல்கத்தா வங்கி** (தற்போதைய பாரத ஸ்டேட் வங்கியின் முன்னோடி) 1806 சூன் 2இல், *ரிச்சர்டு வெல்லீசுலி* என்பவரால் தொடங்கப்பட்ட வணிக வங்கியாகும். மராத்தா, திப்பு சுல்தான் ஆகியோருக்கு எதிரான போருக்கு தேவையான நிதியை திரட்டுவதற்காகவே இவ்வங்கி நிறுவப்பட்டது. இதுவே இந்தியாவில் தொடங்கப்பட்ட முதலாவது வங்கியாகும். இவ்வங்கி, 1809 சனவரி 2 அன்று **வங்காள வங்கி** என பெயர்மாற்றம் செய்யப்பட்டது.

## கிளைகள்
வங்காள வங்கி, ரங்கூன் (1861), பாட்னா (1862), மிர்சாபூர் (1862), வாரணாசி (1862) ஆகிய இடங்களில் தனது கிளைகளைத் துவங்கியது. 1862ஆம் ஆண்டில் டாக்காவில் இயங்கிய *டாக்கா வங்கியை* (தொடக்கம் 1846) தன்னுடன் இணைத்துக் கொண்டு தனது கிளையைத் தொடங்கியது. தொடர்ந்து கான்பூரில் தனது அடுத்த கிளையைத் தொடங்கியது.

இந்த வங்கி ஆபத்துக்களை எதிர்க்கத் தயங்கியது. மூன்று மாதங்களுக்கு மேல் கடன் கொடுக்கவில்லை. இதனால் பிரிட்டிஷ் மற்றும் இந்திய உள்ளூர் வணிகர்கள் தனியார் வங்கிகளைத் தொடங்கினர். அவற்றில் பல தோல்வியடைந்தன. மிகவும் புராதனமான வங்கியின் தோல்விக்குப் பிறகு துவாரகநாத் தாகூர் பிரித்தானிய நிறுவனங்களுடன் இணைந்து யூனியன் வங்கியை (1828) நிறுவினார்.

## இணைப்பு
1921 சனவரி 27 அன்று இவ்வங்கியும், இதர இரு மாகாண வங்கிகளான மதராஸ் வங்கி, பம்பாய் வங்கியுடன் இணைக்கப்பட்டு இந்திய இம்பீரியல் வங்கி என்ற புதிய வங்கி தொடங்கப்பட்டது. இந்திய வங்கிகளை கட்டுப்படுத்தி நெறிப்படுத்தும் இந்திய நடுவன் வங்கியான பாரத ரிசர்வ் வங்கி, இந்திய இம்பீரியல் வங்கியை பாரத ஸ்டேட் வங்கி என 1955 ஏப்ரல் 30 அன்று பெயர் மாற்றம் செய்தது. 

## வங்கியின் புகழ்பெற்ற வாடிக்கையாளர்கள்
வங்கியின் புகழ்பெற்ற வாடிக்கையாளர்களில் அறிஞரும் அரசியல்வாதியுமான தாதாபாய் நௌரோஜி, விஞ்ஞானி ஜகதீஷ் சந்திர போஸ், இந்தியாவின் முதல் குடியரசுத் தலைவர் இராசேந்திர பிரசாத், நோபல் பரிசு பெற்ற இரவீந்திரநாத் தாகூர் மற்றும் கல்வியாளர் ஈஸ்வர சந்திர வித்யாசாகர் ஆகியோர் அடங்குவர்.

## இதனையும் காண்க
* இந்தியாவில் வங்கித்தொழில்

## மேற்கோள்கள்

## மேலும் காண்க
*
*

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
பகுப்பு:மேற்கு வங்காளத்தின் வரலாறு
குரோமியம்(III) சல்பைடு

குரோமியம்(III) சல்பைடு (Chromium(III) Sulfide) என்பது Cr2S3 என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். இது குரோமியத்தின் மூவிணைய திறன் சல்பைடு உப்பு ஆகும்.

## தயாரிப்பு

குரோமியம்(III) ஆக்சைடுடன் ஐதரசன் புளோரைடு வினைபுரிவதால் குரோமியம்(III) சல்பைடு உண்டாகிறது.

## பண்புகள்

குரோமியம்(III) சல்பைடு பழுப்பும் கருப்பும் கலந்த நிறத்தில் தூளாகக் காணப்படுகிறது. தண்ணீரில் கரையாத இச்சேர்மம் 1350 <sup>0</sup> செல்சியசு வெப்பநிலையில் உருகுகிறது. குறைவான நிலைப்புத்தன்மை கொண்ட இச்சேர்மம் தேவையான அளவுக்குச் சூடாக்கும் போது காற்று அல்லது ஆக்சிசனால் ஆக்சிசனேற்றப்படுகிறது.

## பாதுகாப்பு

மனிதர்களிடம் புற்றுநோய் ஊக்கியாக  குரோமியம்(VI) இருக்கிறது என்பது உறுதியாக நிருபிக்கப்பட்டுள்ளது. மற்ற குரோமியம் உப்புகளுடன் ஒப்பிடுகையில் குரோமியம்(III) சல்பைடு தண்ணீரில் குறைந்த அளவில் கரையும் என்பதால் குறைவான நச்சுத்தன்மை கொண்டதாக விளங்குகிறது. குரோமியம்(III) குரோமியம்(IV) உப்புகளாக ஆக்சிசனேற்றம் அடையும்போது அதிகமான நச்சுத்தன்மையும் புற்று நோயாக்கும் தன்மையும் உண்டாகிறது. எனவே குரோமியத்தைப் பகுதிப் பொருளாகக் கொண்டுள்ள சேர்மங்களைக் கையாளும் போது உரிய பாதுகாப்பு நடவடிக்கைகள் மேற்கொண்டு உடலுக்குள் செல்வதைத் தவிர்க்க வேண்டும்.

## மேற்கோள்கள்

பகுப்பு:குரோமியம் சேர்மங்கள்
பகுப்பு:செசுகியு சல்பைடுகள்
குரோமியம்(III) சல்பேட்டு

**குரோமியம்(III) சல்பேட்டு** *(Chromium(III) sulfate)* என்பது Cr2(SO4)3 • 12(H2O). என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும்.[Cr(H2O)6]3+, என்ற பொது வாய்ப்பாடுடன் கூடிய உலோக நீரயனி சிக்கல்சேர்மங்களின் நீரேற்ற சல்பேட்டு உப்புகளாக இவை உள்ளன. இவ்வுப்பின் கருஞ்சிவப்பு நிறத்துக்கு இதுவே காரணமாகும். தோல் பதனிடுதல் தொழிலில் இவ்வுப்பு பெருமளவில் பயன்படுத்தப்பட்டு சுற்றுச் சூழல் பாதிப்பிலும் பங்கு வகிக்கிறது.

## பண்புகள்

குரோமியம்(III) சல்பேட்டை சூடாக்குவதால் இது பகுதியாக நீர்நீக்கம் செய்யப்பட்டு நீரேற்ற பச்சை நிற உப்பைத் (CAS#15244-38-9) தருகிறது. இதன் பயனாக நீரிலி வடிவ (CAS#10101-53-8) உப்பும் உருவாகிறது.

## தயாரிப்பு

குரோமேட்டு உப்புகளை கந்தக ஈராக்சைடுடன் சேர்த்து ஒடுக்க வினைக்கு உட்படுத்துவதன் மூலம் அடிப்படையான குரோமியம் சல்பேட்டு உப்புகள் உற்பத்தி செய்யப்படுகின்றன. நீர்த்த நிலை உப்புகள் குரோமியம்(III) ஆக்சைடுடன் கந்தக அமிலம் சேர்த்தும் தயாரிக்கப்படுகின்றன.  

:Cr2O3 + 3 H2SO4 → Cr2(SO4)3 + 3 H2O

## மேற்கோள்கள்

பகுப்பு:குரோமியம்(III) சேர்மங்கள்
பகுப்பு:சல்பேட்டுகள்
ஏற்காடு தாவரவியல் பூங்கா

**ஏற்காடு தாவரவியல் பூங்கா** என்பது தமிழ்நாட்டின் சேலம் மாவட்டம் ஏற்காடு மலையில் உள்ள ஒரு தாவரவியல் பூங்கா ஆகும்.
## பூங்கா விவரம்
இந்தப் பூங்கா பத்து ஏக்கர் பரப்பளவு கொண்டது. இதில் 1100 வகையான தாவரங்கள் உள்ளன. இதில் 60 தாவரங்கள் உலகில் அழியும் தருவாயில் உள்ள அரிய தாவரங்கள் ஆகும். 180 ஆர்கிட் தொற்றுத் தாவரவகைகள் உள்ளன. வேறெங்கும் காண இயலாத இந்த தாவரங்களை தாவரவியல் பயிலும் மாணவர்களும், ஆராய்ச்சி மாணவர்களும், மருந்தியல் கல்லூரி, சித்தமருத்துவ கல்லூரி, வனவியல் கல்லூரி மாணவர்கள்  வந்து பார்த்து செல்கின்றனர்.

## மேற்கோள்கள்

பகுப்பு:ஏற்காடு
பகுப்பு:தமிழ்நாட்டுத் தாவரவியல் பூங்காக்கள்
1723

**1723** (MDCCXXIII) ஒரு வெள்ளிக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.

## நிகழ்வுகள்
* சூலை - மத்தியூச்கின் தலைமையில் உருசிய இராணுவம் பக்கூ நகரைக் கைப்பற்றியது.
* ஆகத்து - சென் பீட்டர்ஸ்பேர்க் நகருக்கு வெளியே பெத்தர்கோர்ஃப் அரண்மனை அமைக்கப்பட்டது.
* செப்டம்பர் 1 - சென். பீட்டர்ஸ்பேர்க் உடன்படிக்கை எழுதப்பட்டது.

## பிறப்புகள்
* சனவரி 5 - நிக்கோல்-ரெயின் லெப்பாட், பிரான்சிய வானியலாளர், கணிதவியலாளர் (இ. 1788)
* பெப்ரவரி 17 - டோபியாஸ் மேயர், செருமானிய வானியலாளர் (இ. 1761)
* ஏப்ரல் 23 - பிலிப்பு தெ மெல்லோ, இலங்கைத் தமிழறிஞர் (இ. 1790)
* சூன் 5 - ஆடம் சிமித், இசுக்கொட்டிய பொருளாதார நிபுணர், மெய்யியலாளர் (இ. 1790)

## இறப்புகள்
* பெப்ரவரி 25 - கிறிஸ்டோபர் ரென், ஆங்கிலேய வானியலாளர், கணிதவியலாளர் (பி. 1632)
* ஆகத்து 26 - ஆன்டன் வான் லீவன்ஹூக், டச்சு அறிவியலாளர் (பி. 1632)

## 1723 நாற்காட்டி

## மேற்கோள்கள்
காங்கேயம் மாடு

thumb|கோவை சர்வதேச விமான நிலையத்தில் காங்கேயம் காளை சிலை
**காங்கேயம் மாடு** (*Kangayam cattle*) என்பது இந்திய நாட்டில், தமிழ்நாடு மாநிலத்தில் திருப்பூர் மாவட்டத்தில் உள்ள காங்கேயம் தாலுகாவுக்கு உட்பட்ட பகுதிகளிலும், ஈரோடு, கரூர், நாமக்கல், தாராபுரம் போன்ற பகுதிகளில் விவசாயப் பணிக்காக வளர்க்கப்படும் ஒரு வகை நாட்டு மாடு இனம் ஆகும். இந்த வகை இனங்கள், இந்தியாவின் பிரசித்தி பெற்ற உள்நாட்டு இனம் ஆகும். தென் இந்தியாவின் அடையாள சின்னமாக, இந்தக் காளைகள் போற்றப்படுகின்றன.

காங்கேயம் காளைகள் இயல்பாக 4,000 முதல் 5,000 கிலோ எடையிலான வண்டிப் பாரத்தை இழுக்கும் திறன் கொண்டவை. கடுமையான  காலநிலைக்கும், உள்ளூர்  சூழ்நிலைக்கு ஏற்பவும் தகவமைத்து வாழக்கூடியவை. எல்லாம் நன்றாக இருக்கும் சூழ்நிலையில் மட்டுமல்லாமல் கடுமையான வெயில், பஞ்சக் காலத்திலும் நொடித்து போகாமல் பனையோலை, எள்ளு சக்கை, கரும்புத் தோகை, வேப்பந்தழை எனக் கிடைப்பதைச் சாப்பிட்டு உயிர் வாழக்கூடியவை.

காங்கேயம் பசுக்களின் பாலில் உயர்தரமான சத்துக்கள் காணப்படுகின்றது. பொதுவாகப் பால் உற்பத்தி நேரங்களில் இந்த வகையான இனங்கள் ஒரு நாளைக்கு 1.8 லிட்டரிலிருந்து 2.0 லிட்டர் பால் வரை கொடுக்கும் தன்மை கொண்டது. இன்னும் பல இன பசுக்களின் வருகையினாலும் விவசாயம் குறைந்து போனதினாலும், இந்த இனங்கள் குறைந்து கொண்டுவருவதாக கணக்கிடப்பட்டுள்ளது. காங்கேய மாடுகள் கேரளா, கர்நாடகா மற்றும் ஆந்திர மாநிலங்களுக்கு வேலைக்காக விரும்பி வாங்கிச் செல்லப்படுகின்றன.

## ஏற்றுமதி

காங்கேயம் காளைகள் இந்தியாவில் கேரளா, கர்நாடகா, ஆந்திரா போன்ற மாநிலங்களுக்கு மட்டும் இல்லாமல் இலங்கை, பிரேசில், பிலிப்பைன்ஸ், மலேயா போன்ற நாடுகளுக்கும் ஏற்றுமதி செய்யப்பட்டன. இவற்றில் பிரேசில் நாட்டில் இந்த வகை காளைகள் சிறப்பாக பாதுகாக்கப்பட்டு, மரபு வள மையம் சார்பாக சிறப்புக்கவனம் செலுத்தப்படுகிறது.

## தோற்றம்
காங்கேயம் மாடுகள் பிறக்கும்போது சிவப்பு நிறத்தில் இருக்கும், ஆறு மாத காலத்திற்குப் பிறகு சாம்பல் நிறத்துக்கும் மாறிவிடும். காளைகளும் இளம் காளைகளும் பொதுவாக சாம்பல் நிறத்தில் இருக்கும், திமில், முன்பகுதி, பின்கால் பகுதிகள் அடர்ந்த நிறத்தில் இருக்கும். பசுக்கள் சாம்பல் அல்லது வெள்ளை நிறத்தில் இருக்கும்.

உட்பிரிவுகள்;
* மயிலை (வெள்ளி)
* பிள்ளை (வெண்மை)
* செவலை (சிவப்பு)
* காரி (கறுப்பு)

## மேற்கோள்கள்

## வெளி இணைப்புகள்
* Palayakottai Pattagar Cattle Farm and Research Centre
* Oklahoma State University: Kangayam


பகுப்பு:மாடுகள்
பகுப்பு:இந்தியாவில் தோன்றிய மாட்டு இனங்கள்
பகுப்பு:தமிழ்நாட்டில் கால்நடை வளர்ப்பு
ஆனந்த அளுத்கமகே

**ஆனந்த அளுத்கமகே** (*Ananda Aluthgamage*) இலங்கையின் அரசியல்வாதியும், நாடாளுமன்ற உறுப்பினரும் ஆவார்.

இவர் ஐக்கிய தேசியக் கட்சியின் வேட்பாளராக 2015 நாடாளுமன்றத் தேர்தலில் கண்டி மாவட்டத்தில் போட்டியிட்டு 56,625 விருப்பு வாக்குகள் பெற்று நாடாளுமன்றத்திற்குத் தெரிவானார்.

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:வாழும் மக்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:கண்டி மாவட்ட நபர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
செட்டிநாடு வங்கி

**செட்டிநாடு வங்கி** இந்தியாவில் செயல்பட்டுவந்த ஒரு வணிக வங்கியாகும். இது நாட்டுக்கோட்டை நகரத்தார் சமூகத்தினரால் தொடங்கப்பட்ட வங்கிகளில் ஒன்றாகும். 1929ஆம் ஆண்டில் ரங்கூனை தலைமையிடமாகக் கொண்டு, இரண்டு குடும்பத்தினர் இணைந்து இவ்வங்கியை நிறுவினர். இந்திய நிறுமச் சட்டம் 1913ன் படி இந்நிறுவனம், ஒரு தனியார் நிறுவனமாக பதிவு செய்யப்பட்டது. இவ்வங்கியை தொடங்கிய இரு குடும்பத்தினரில் ஒன்றான கானசகதான் குடும்பத்தினர் இதனை நிர்வகித்தனர். இவ்வங்கி, சார்டர்டு வங்கி, இந்திய இம்பீரியல் வங்கி, சிட்டி வங்கி, லாய்ட்சு வங்கி ஆகிய வங்கிகளிடமிருந்து கடனைப் பெற்று தனது வாடிக்கையாளர்களுக்கு தேவையான நிதி வசதிகளை அளித்து வந்தது. 

## இதனையும் காண்க
*இந்தியாவில் வங்கித்தொழில்

## மேற்கோள்களும் சான்றுகளும்
;மேற்கோள்கள்

;சான்றுகள் 
*Turnell, Sean (2009) *Fiery Dragons: Banks, Moneylenders and Microfinnance in Burma*. (NAIS Press). 
*Weerasooria, W. S. 1973. *The Nattukottai Chettiar Merchant Bankers in Ceylon*.(Delhiwala, Sri Lanka: Tisara Prakasakayo).

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
பகுப்பு:சென்னையை மையமாகக் கொண்ட நிதி சேவை நிறுவனங்கள்
குரோமியம்(III) அயோடைடு

**குரோமியம்(III) அயோடைடு** *(Chromium(III) iodide)* என்பது CrI3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது குரோமியம் மூவயோடைடு என்றும் அழைக்கப்படுகிறது. கருப்பு நிறத்தில் காணப்படும் இச்சேர்மம் மற்ற குரோமியம் சேர்மங்களைத் தயாரிக்கப் பயன்படுகிறது.

குரோமியம்(III) குளோரைடுடன் சமவடிவ மூலக அமைப்பைக் கொண்டுள்ள இச்சேர்மம் இரட்டையடுக்கு அணிக்கோவையுடன் கனசதுர வடிவ பொதிவமைப்பு அலகு அறை கொண்டதொரு படிகமாகும். இவ்வமைப்பில் குரோமியம் எண்முக ஒருங்கிணைப்பு வடிவத்தை வெளிப்படுத்துகிறது
.

## தயாரிப்பு மற்றும் பண்புகள்

குரோமியம் உலோகத்துடன் அதிகப்படியான அயோடினை 500 0 செல்சியசு வெப்பநிலையில் நேரடியாக வினைப்படுத்தி குரோமியம்(III) அயோடைடு தயாரிக்கப்படுகிறது.

:2 Cr  +  3 I2   →   2 CrI3

மீத்தூய மாதிரி குரோமியம்(III) அயோடைடு  தயாரிக்க வேண்டுமெனில் மேற்கண்ட முறையில் தயாரிக்கப்பட்ட குரோமியம்(III) அயோடைடு  700 T0 செல்சியசு வெப்பநிலை அளவுக்கு சூடுபடுத்தி முதலில் குரோமியம்(II) அயோடைடாகச் சிதைவடையச் செய்யப்படுகிறது. பின்னர் இது மீண்டும் அயோடினேற்றம் செய்யப்பட்டு குரோமியம்(III) அயோடைடு தயாரிக்கப்படுகிறது.

குரோமியம்(III) அயோடைடு அறை வெப்பநிலையில் உள்ள காற்று அல்லது ஆக்சிசனுடன் தொடர்பு கொள்ள நேர்ந்தாலும்  நிலைப்புத் தன்மையுடன் காணப்படுகிறது. ஆனால், 200 0 செல்சியசு வெப்பநிலையில் இது ஆக்சிசனுடன் வினைபுரிந்து அயோடினை வெளியேற்றுகிறது. CrCl3 போலவே குரோமியம்(III) அயோடைடும் தண்ணீரில் குறைந்த அளவிலேயே கரைகிறது என்பதால் இயக்கவியலில் மந்தத்தன்மையுடன் காணப்படுகிறது. சிறிதளவு குரோமசயோடைடு சேர்ப்பதால் கரைசல் செயல்முறையில் வேகம் சற்று அதிகரிக்கிறது.

## மேற்கோள்கள்

பகுப்பு:குரோமியம்(III) சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்
முசாபர்பூர் சந்திப்பு தொடருந்து நிலையம்

**முசாபர்பூர் சந்திப்பு**, (MFP), இந்திய இரயில்வே நிலையமாகும். இது பீகாரின் முசாபர்பூர் மாவட்டத்தின் தலைநகரான முசாபர்பூரில் உள்ளது. இது கிழக்கு மத்திய ரயில்வேயின் சோன்பூர் கோட்டத்துக்கு உட்பட்டது. இந்திய அளவில் அதிக மக்கள் வந்து செல்லும் முதல் நூறு தொடர்வண்டி நிலையங்களின் பட்டியலில் இதுவும் இடம்பிடித்தது. இங்கு 150 வண்டிகள் வந்து செல்கின்றன. ஒரு நாளுக்கு ஒரு லட்சத்துக்கும் அதிகமான மக்கள் வந்து செல்கின்றனர்.

## சான்றுகள்

## இணைப்புகள்
* சோன்பூர் ரயில்வே கோட்டத்தின் இணையத்தளம் 

பகுப்பு:முசாபர்பூர் மாவட்டம்
பகுப்பு:பீகாரிலுள்ள தொடருந்து நிலையங்கள்
குரோமியம்(III) புரோமைடு

**குரோமியம்(III) புரோமைடு** *(Chromium(III) bromide)* என்பது CrBr3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கருப்பு நிறத்தில் காணப்படும் இச்சேர்மம் செலுத்தப்பட்ட ஒளியில் பச்சை நிறமாகவும் எதிரொளிக்கப்பட்ட ஒளியில் சிவப்பு நிறமாகவும் காணப்படுகிறது. எத்திலீனின் சில்படிமமாதல் வினையின் வினையூக்கிகளுக்கு குரோமியம்(III) புரோமைடு முன்னோடியாக விளங்குகிறது.

## தயாரிப்பு

குரோமியம் தூளுடன் புரோமின் ஆவியை ஒரு குழாய் அனல் உலையில் இட்டு 1000 <sup>0</sup> செல்சியசு வெப்பநிலைக்கு வினைப்படுத்துவதால் குரோமியம்(III) புரோமைடு உருவாகிறது. தனிநிலை அல்லது தூய இரு எத்தில் ஈதருடன் சேர்த்து எஞ்சியிருக்கும் CrBr2  பிரித்தெடுக்கப்படுகிறது. அதேவேளையில் தனிநிலை இரு எத்தில் ஈதர் மற்றும் தனிநிலை எத்தனால் ஆகியவற்றால் கழுவப்பட்டு தூய்மைப் படுத்தப்படுகிறது.

குரோமியம்(III) ஆலைடுகளை ஒத்த வரிசைச் சேர்மங்களில் குரோமியம்(III) புரோமைடு தண்ணீரில் கரைந்து CrBr3(H2O)3  கரைசலைத் தருகிறது. இச்செயல்முறை வினையூக்கி அளவுக்கு ஒரு ஆக்சிசன் ஒடுக்கியைச் சேர்க்கும் பொழுது மட்டுமே நிகழ்ந்து CrBr2 வை  உருவாக்குகிறது. இவ்வாக்சிசன் ஒடுக்கியானது கரையாத திண்மத்தின் மேற்பரப்பில் குரோமச புரோமைடை உருவாக்கி அதைக் கரைத்து மீண்டும் குரோமியம்(III) ஆக உருவாக்குகிறது.

## மேற்கோள்கள்

 

பகுப்பு:குரோமியம்(III) சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:புரோமின் சேர்மங்கள்
மூவலகு வீடு

யாழ்ப்பாணத்தில், **மூவலகு வீடு** என்பது, தலைவாசல், வீடு, அடுக்களை என்னும் மூன்று தனித்தனி அலகுகள் ஒரு முற்றத்தின் மூன்று பக்கங்களில் அதை நோக்கியவாறு அமைந்த ஒரு வீட்டுவகை ஆகும். பெரும்பாலும் இம்மூவலகுத் தொகுதியைச் சுற்றி வேலி அமைக்கப்பட்டிருப்பது வழக்கம். மூவலகு வீடுகள் மரம், மண், பனை அல்லது தென்னை ஓலைகளைப் பயன்படுத்திக் கட்டப்படுகின்றன.

## அலகுகள்
### தலைவாசல்
தலைவாசல் என்னும் அலகு வெளியாரை வரவேற்று அளவளாவுவதற்கும், பெரும்பாலும், குடும்பத்து ஆண்களின் பயன்பாடுகளுக்கும் உரிய பகுதியாக உள்ளது. செவ்வக வடிவான தள வடிவம் கொண்ட இவ்வலகு செப்பமில்லாத மரக்கிளைகளைக்கொண்டு உருவாக்கப்பட்ட தூண்களின் மீது தாங்கப்பட்ட கூரையைக் கொண்டது. கூரை பனையோலை அல்லது தென்னங் கிடுகினால் வேயப்பட்டிருக்கும். இது நாற்புறமும் திறந்த அமைப்பைக் கொண்டது. ஆனாலும், நான்கு பக்கங்களிலும் குந்து போன்ற அமைப்பிலான அகலமான குட்டைச் சுவர்கள் இருக்கும். தளம் மண்ணால் ஆனது.  

### வீடு
மூவலகு வீட்டின் முக்கியமான அலகு இது. யாழ்ப்பாணத்து வீடுகளின் வளர்ச்சி நிலைகளில் மூல நிலையான ஒற்றைக் குடிசை வீட்டை இவ்வலகு குறிக்கின்றது. இதன் காரணமாகவே இவ்வலகே மூவலகு வீட்டிலும் வீடு என்னும் பெயரால் அழைக்கப்படுகிறது. அடிப்படையான மூவலகு வீடுகளில் இவ்வலகு ஓர் அறையைக் கொண்டதாக அமைந்திருக்கும். சில மூவலகு வீடுகளில் இது இரண்டு அறைகளைக் கொண்டனவாக அமைவதும் உண்டு. அறைக்கு முன்பக்கத்தில் வாயிலுக்கு இரு பக்கமும் திண்ணை அமைந்திருக்கும். இவ்வலகு பெறுமதியான பொருட்களைப் பாதுகாப்பாக வைப்பதற்கும், பெண்களுடைய பயன்பாட்டுக்கும் உரியதாக உள்ளது. 

இவ்வலகும், செப்பமில்லாத மரக்கிளைகளினால் தாங்கப்பட்ட ஓலைக் கூரை அமைப்புக்கொண்டது. ஆனால், நாற்புறமும் மண்ணாலான முழுச் சுவர் இருக்கும். மனிதர் நிமிர்ந்து உட்செல்ல முடியாத வகையில் வாயில் கதவு உயரம் குறைந்ததாக இருக்கும். தலைவாசலைப் போலவே இதன் தளமும் மண்ணால் ஆனதே.

### அடுக்களை
அடுக்களை, அடுப்படி அல்லது சமையல் அறை எனவும், அடுக்களையைக் குறிக்கும் போர்த்துக்கேயச் சொல்லிலிருந்து பெறப்பட்ட குசினி என்னும் பெயராலும் இவ்வலகு அறியப்படுவது உண்டு. இது சமையல் செய்வதற்கான இடம். இதன் கட்டமைப்பும் ஏனைய இரண்டு அலகுகளையும் போல் ம்மரக்கிளைத் தூண்களையும், ஓலைக் கூரையையும் கொண்டதே. இவ்வலகில், நாற்புறமும் மண்ணாலான அரைச்சுவரும், அதற்கு மேல், பெரும்பாலும் பனம் மட்டைகளாலான வரிச்சும் இருக்கும். இவ்வாறான பனம் மட்டை வரிச்சுகளில் காணப்படும் இடைவெளிகள் அடுக்களைக்குள் உருவாகும் புகை வெளியேறுவதற்கு உதவும்.

பகுப்பு:வீட்டு வகைகள்
யாலோடு (கிண்ணக்குழி)

**யாலோடு** *(Yalode)* என்பது சியரீசு குறுங்கோளின் மேற்பரப்பில் காணப்படும் பெரிய உறுதிப்படுத்தப்பட்ட ஒரு கிண்ணக்குழியாகும். கெர்வானுக்கு அடுத்து உறுதிப்படுத்தப்பட்ட இக்கிண்ணக்குழி மற்றொரு பெரிய கிண்ணக்குழியான உர்வாராவுக்கு அருகில் உள்ளது. ஆப்பிரிக்கத் தாக்கொமேயன் இனப் பெண்கள் சேனைக்கிழங்கு அறுவடைநாளில் வணங்கும் தெய்வத்தின் பெயரான யாலோடு இக்கிண்ணக்குழிக்கு பெயராகச் சூட்டப்பட்டுள்ளது. இதனுடைய தோற்றமானது பார்ப்பதற்கு வடமேற்குத் திசையில் பள்ளத்தாக்குகள் இக்கிண்ணக்குழியில் இருந்து புறப்பட்டு வருவது போலத் தோற்றமளிக்கிறது. அப்பள்ளத்தாக்குகள் யாலோடில் இருந்து வெளியேற்றப்பட்டவை போலவும் தெரிகின்றன.

## மேற்கோள்கள்

## இவற்றையும் காண்க

*சியரீசின் மீதுள்ள புவியியல் தோற்றங்களின் பட்டியல்
*டோன் (விண்கலம்), யாலோடு கிண்ணக்குழியை கண்டறியப் பயன்படுத்தப்பட்டது.

பகுப்பு:விண்கல் வீழ் பள்ளங்கள்
பகுப்பு:சியரீசின் மேற்பரப்புத் தோற்றங்கள்
விஜயவாடா சந்திப்பு தொடருந்து நிலையம்

**விஜயவாடா சந்திப்பு**, இந்திய இரயில்வேயின் தென்மத்திய ரயில்வே வலயத்தின் கட்டுப்பாட்டில் உள்ளது. இது விஜயவாடா ரயில்வே கோட்டத்துக்கு உட்பட்டது. இது ஹவுரா - சென்னை முதன்மை வழித்தடம், தில்லி - சென்னை முதன்மை வழித்தடம் ஆகிய வழித்தடங்களில் உள்ளது. இந்த நிலையத்தில் 250க்கும் மேற்பட்ட விரைவுவண்டிகள் நின்று செல்கின்றன. ஆண்டுதோறும் 50 மில்லியன் (5 கோடி) பயணியர் வந்து செல்கின்றனர்.

## நடைமேடைகள்

இந்த நிலையத்தில் 10 நடைமேடைகள் உள்ளன. நடைமேடைகளும் அவற்றில் நின்று செல்லும் வண்டிகளின் விவரங்களும் கீழே தரப்பட்டுள்ளது.

*1: ஹவுராவில் இருந்து சென்னை சென்ட்ரல், பெங்களூர் செல்லும் வண்டிகள்.
*2 & 3: மச்சிலிப்பட்டணம், குண்டூர் ஆகிய இடங்களுக்கு செல்லும் பயணியர் வண்டிகள்.
*4: விசாகப்பட்டினம் செல்லும் பயணியர் வண்டிகள்
*5: கம்மம் செல்லும் பயணியர் வண்டிகள்
*6–9: தில்லியை நோக்கி செல்லும் வண்டிகள்.
*10: செகந்திராபாத்தை நோக்கி செல்லும் வண்டிகள்

## தொடர்வண்டிகள்
*சாதவாகன எக்ஸ்பிரஸ்
* அமராவதி விரைவுவண்டி 
* கோதாவரி எக்ஸ்பிரஸ்
* ஜன்மபூமி விரைவுவண்டி
* சார்மினார் விரைவுவண்டி
* தமிழ்நாடு விரைவுவண்டி
* கிராண்ட் டிரங்க் விரைவு வண்டி
* கோரமண்டல விரைவுத் தொடர்வண்டி
* நவஜீவன் விரைவுவண்டி
* கேரளா எக்ஸ்பிரஸ்
* சங்கமித்ரா விரைவுவண்டி
* கோல்கொண்டா எக்ஸ்பிரஸ்
* கோணார்க் விரைவுவண்டி
* நரசாபூர் விரைவுவண்டி

## மேலும் பார்க்க
*விசாகப்பட்டினம் தொடருந்து நிலையம்
*தென்மத்திய ரயில்வே
*விஜயவாடா ரயில்வே கோட்டம்
*ஆந்திரப் பிரதேச விரைவுவண்டி

## சான்றுகள்

## இணைப்புகள்
*  தென்மத்திய ரயில்வேயின் வலைத்தளம்

பகுப்பு:ஆந்திரப் பிரதேசத் தொடருந்து நிலையங்கள்
உர்வாரா (கிண்ணக்குழி)

**உர்வாரா** *( Urvara )* என்பது  சியரீசு குறுங்கோளின் மேற்பரப்பில் காணப்படும் மூன்றாவது பெரிய உறுதிப்படுத்தப்பட்ட ஒரு கிண்ணக்குழியாகும். கெர்வானும் யாலோடும் மற்ற இரண்டு கிண்ணக்குழிகளாகும். பண்டைய இந்தோ – இராணியர்களின் தாவரம் மற்றும் வயல் காக்கும் பெருமதிப்புத் தெய்வம் உர்வாராவின் பெயர் இக்கிண்ணக்குழிக்கு வைக்கப்பட்டுள்ளது. இக்கிண்ணக்குழியில் ஒரு மத்திய உச்சி மற்றும் விவரிக்க இயலாத பல முகடுகள் இதைக் குறுக்கிடுவது போன்றதுமான தோற்றத்தை அளிக்கிறது.

## மேற்கோள்கள்

## இவற்றையும் காண்க
*சியரீசின் மீதுள்ள புவியியல் தோற்றங்களின் பட்டியல்

பகுப்பு:விண்கல் வீழ் பள்ளங்கள்
பகுப்பு:சியரீசின் மேற்பரப்புத் தோற்றங்கள்
ஆக்கேட்டார் (கிண்ணக்குழி)

**ஆக்கேட்டர்** *(Occator )* என்பது  சியரீசு குறுங்கோளின் மேற்பரப்பில் காணப்படும் ஒரு விண்கல் வீழ் பள்ளவகை கிண்ணக்குழியாகும். சியரீசு கிண்ணக்குழியின் மேற்பரப்பில் காணப்படும் மிளிரிகளில் மிகவும் பிரகாசமான மிளிரி 5 இக்கிண்ணக்குழியில் இடம்பெற்றுள்ளதாக டோன் விண்கலம் கண்டறிந்து கூறியுள்ளது. மாவுனா கியாவிலுள்ள டபிள்யூ. எம். கெக் விண்வெளி ஆய்வுக்கூடத்தின் தரைப்பகுதியில் இருந்து எடுக்கப்பட்ட பகுதி ஏ புகைப்படம் என்றும் இது அறியப்படுகிறது.

உரோமானியர்களின் பறம்பு மற்றும் சியரீசுக்கு உதவும் விவசாயக் கடவுள் ஆக்கேட்டாரின் பெயர் இக்கிண்ணக்குழிக்கு சூட்டப்பட்டுள்ளது

## தோற்றங்கள்

PIA19606-Ceres-Dawn-GlobalMap-OccatorCrater-BrightSpot5-20150728.jpg|ஆக்கேட்டாரின் முன்புறத்தோற்றப் படம். சிவப்பு மேல்பகுதி,பச்சை தாழ்வானப் பகுதி.
NASAPIA19579cropspots.JPG|ஆக்கேட்டாரில் மிகப்பல ஒளிர் புள்ளிகள் 
PIA19617-Ceres-Dawn-OccatorCrater-EnhancedView-2015May.jpg|நிலத்திணைசார் தரவுகளின் அடிப்படையில் வழங்கப்பட்டுள்ள தோற்றம்


## மேற்பரப்பு

## இவற்றையும் காண்க

*சியரீசின் மீதுள்ள புவியியல் தோற்றங்களின் பட்டியல்

பகுப்பு:விண்கல் வீழ் பள்ளங்கள்
பகுப்பு:சியரீசின் மேற்பரப்புத் தோற்றங்கள்
அனுராதா ஜெயரத்தின

**திசாநாயக்க முதியன்சே அனுராத லங்கா பிரதீப் ஜெயரத்தின** ( (பிறப்பு 22 டிசம்பர் 1985)) என்பவர் இலங்கையின் அரசியல்வாதியும், நாடாளுமன்ற உறுப்பினரும் ஆவார். இவர் இலங்கையின் முன்னாள் பிரதமர் திசாநாயக்க முதியன்சேலாகே ஜயரத்னவின் மகனாவார்.

இவர் இலங்கை சுதந்திரக் கட்சியின் வேட்பாளராக 2015 நாடாளுமன்றத் தேர்தலில் கண்டி மாவட்டத்தில் போட்டியிட்டு 93, 567 விருப்பு வாக்குகளைப் பெற்று நாடாளுமன்றத்திற்குத் தெரிவானார்.

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:வாழும் மக்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:கண்டி மாவட்ட நபர்கள்
பகுப்பு:இலங்கை சுதந்திரக் கட்சி அரசியல்வாதிகள்
பகுப்பு:1985 பிறப்புகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் 17வது நாடாளுமன்ற உறுப்பினர்கள்
மாயந்த திசநாயக்க

**மாயந்த யஸ்வத் திசநாயக்க** () (பிறப்பு 11 சனவரி 1980) இலங்கையின் அரசியல்வாதியும், நாடாளுமன்ற உறுப்பினரும் ஆவார்.

இவர் ஐக்கிய தேசியக் கட்சியின் வேட்பாளராக 2015 நாடாளுமன்றத் தேர்தலில் கண்டி மாவட்டத்தில் போட்டியிட்டு 111,190 விருப்பு வாக்குகள் பெற்று நாடாளுமன்றத்திற்குத் தெரிவானார்.

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:வாழும் மக்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:கண்டி மாவட்ட நபர்கள்
பகுப்பு:1974 பிறப்புகள்
லக்கி ஜெயவர்தன

**லக்கி ஜெயவர்தன** (*Lucky Jayawardena*, 1955 – 8 சனவரி 2025) என அழைக்கப்படும் **ஹேரத் முதியான்சிலாகே லக்கி திசாநாயக்க ஜயவர்தன** இலங்கையின் அரசியல்வாதியும், நாடாளுமன்ற உறுப்பினரும் ஆவார்.

1980களில் ஐக்கிய தேசியக் கட்சியின் உறுப்பினராக அரசியலில் நுழைந்தார். 1988 மாகாணசபைத் தேர்தலில் கண்டி மாகாணசபைக்குத் தெரிவு செய்யப்பட்டார். 1993 தேர்தலில் மீண்டும் தெரிவு செய்யப்பட்ட இவர் மாகாண அமைச்சராக நியமிக்கப்பட்டார்.

லக்கி ஜயவர்தன இலங்கை நாடாளுமன்றத்திற்கான 1994, 2000, 2001 தேர்தல்களில் கண்டி தேர்தல் மாவட்டத்தில் போட்டியிட்டு நாடாளுமன்றம் சென்றார். 2001 இல் நில, மற்றும் நில ஆவணங்களுக்கான அமைச்சராக நியமிக்கப்பட்டார். 2004 தேர்தலில் போட்டியிட்டுத் தோல்வியடைந்தார்.

2004 மாகாணசபைத் தேர்தலில் கண்டியில் முதன்மை வேட்பாளராகப் போட்டியிட்டு வெற்றி பெற்றார். 2015 வரை கண்டி மாகாணசபை உறுப்பினராக இருந்தார்.

பின்னர் ஐக்கிய தேசியக் கட்சியின் வேட்பாளராக 2015 நாடாளுமன்றத் தேர்தலில் கண்டி மாவட்டத்தில் போட்டியிட்டு 67,461 விருப்பு வாக்குகள் பெற்று நாடாளுமன்றத்திற்குத் தெரிவானார்.  இவர் இலங்கையின் அமைச்சரும் ஆவார்.

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:1955 பிறப்புகள்
பகுப்பு:2025 இறப்புகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:கண்டி மாவட்ட நபர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கை அமைச்சர்கள்
பகுப்பு:மத்திய மாகாண சபை உறுப்பினர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
கோர்கன்

**கோர்கன்** (Gorgon)  என்போர் கிரோக்கத் தொன்மவியலில் காணப்படும் மூன்று பெண் அசுரர்கள் ஆவர். இவர்களிடம் நச்சுப்பற்களும் தலையில் மயிர்களுக்குப் பதில் கொடூரமான பாம்புகளும் காணப்படுகின்றன. அப்பாம்புகள் வெண்கல நகங்களைக் கொண்டுள்ளன. இவர்கள் போர்க்கிஸ் மற்றும் கெடோவின் பிள்ளைகள் ஆவர். ஸ்தெனோ, யூர்யலே மற்றும் மெடுசா ஆகிய இம்மூன்று சகோதரிகளுமே கோர்கன்கள். இவர்களில் மெடுசா என்பவளே சக்தி வாய்ந்தவளும் மிகவும் பலம்பொருந்தியவளும் ஆவாள். இவள் பேர்சியஸ் இனால் கொல்லப்படுகின்றாள்.

## இவற்றையும் பார்க்க
* மெடுசா

## மேற்கோள்கள்

## வெளி இணைப்புகள்
* கோர்கன்கள் பற்றி...

பகுப்பு:கிரேக்கத் தொன்மவியல்
இரசகுல்லா

**இரசகுல்லா** என்பது இந்தியத் துணைக்கண்டத்தில் பிரபலமான ஓர் இனிப்புப் பதார்த்தமாகும். இது பந்து வடிவில் சர்க்கரைப் பாகில் ஊறவைக்கப்பட்ட ஒரு வெள்ளை நிற இனிப்பாகும். இது கிழக்கு இந்தியாவைச் சேர்ந்தது. இது தங்களது பாரம்பரிய இனிப்பு என மேற்கு வங்காளம் மற்றும் ஒரிசா மாநிலங்கள் உரிமை கொண்டாடுகின்றன.
## பெயர்க்கரணம்
இது வங்க மொழியில் ரொசொகோல்லா *(Rosogolla)* அல்லது  ரொஷொகோல்லா *(Roshogolla)* எனவும், ஒரிய மொழியில் ரசகோலா  *(Rasagola)* எனவும் அழைக்கப்படுகிறது. இந்தி மொழி வட்டாரத்தில் ரஸ்குல்லா *(Rasgulla)* என உச்சரிக்கப்படுகிறது. ரஸ் என்றால் இரசம் அல்லது சாறு, குல்லா என்றால் பந்து எனப்பொருள்படும். இது ரசகுல்லா *(Rasagulla)*, ரோசோகுல்லா *(Rossogolla)*,  ரோஷோகுல்லா *(Roshogolla)*, ரசகோலா *(Rasagola)*, ரசககோல்லா *(Rasagolla)*, ரஸ்பஹரி *(Rasbhari)* அல்லது ரஸ்பரி *(Rasbari)* (நேபாளி)   எனப்பலவாறு உச்சரிக்கப்படுகிறது.

## வரலாறு
### ஒரிசாவின் பூரி கோயிலின் பாரம்பரிய உரிமை கோரல்
ஒரிசாவின் பூரி ஜெகன்னாதர் கோயிலின் தேர் திருவிழாவின் முடிவில் இறைவனுக்கு நைவேத்தியமாக இரசகுல்லா படைக்கப்படுகின்றது.  இப்பழக்கம் 300 ஆண்டுகளுக்கு முன்பிருந்தே உள்ளதாக புரி வரலாற்று அறிஞர்கள் கூறுகின்றனர். இதனால் ஒரிசா அரசு இரசகுல்லாவுக்கு புவிசார் குறியீடு வாங்கும் முயற்சியில் ஈடுபட்டுள்ளது.
ஒரிசாவில் உள்ள பஹாலா ஊர் ரசகுல்லாவுக்கு புகழ் பெற்றது. இந்த ஊரில் மட்டும் இரகுல்லாவுக்கு நிறைய  இனிப்பகங்கள் உள்ளன. இந்த ரசகுல்லாக்கள் பொன்நிறத்தில் இருக்கும்.

### வங்காளிகளின் உரிமைகோரல்
மேற்கு வங்கத்தின் தலைநகரான கல்கத்தாவில் இருந்த பாக்பசாரில் நோபின் சந்திரதாஸ் என்பவர் 1866இல் முதன் முதலில் ரசகுல்லா தயாரித்து விற்பனை செய்ததாக வரலாற்றுச்சான்று காட்டி ஒரிசாவின் முயற்சிக்கு வங்காளிகள் எதிர்ப்புத் தெரிவிக்கிறார்கள்.
## மேற்கோள்கள்

## வெளி இணைப்புகள்
* ரசகுல்லா யாருக்கு சொந்தம்: 3 குழுக்களை அமைத்தது ஒடிசா அரசு

பகுப்பு:இனிப்புகள்
பகுப்பு:இந்திய உணவுகள்
சோடியம் ஈரசிட்டேட்டு

**சோடியம் ஈரசிட்டேட்டு** *(Sodium diacetate)* என்பது  NaH(C2H3O2)2   என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்று காணப்படும் இச்சேர்மம் அசிட்டிக் அமிலத்தினுடைய உப்பு ஆகும். பதப்படுத்துதல் மற்றும் நுண்ணுயிரி எதிரியாக சோடியம் ஈரசிட்டேட்டு பயன்படுத்தப்படுகிறது.

## தயாரிப்பு
அசிட்டிக் அமிலத்தை அரை நடுநிலைப்படுத்தலைத் தொடர்ந்து கரைசலை ஆவியாக்குதல் மூலம் இவ்வுப்பு உருவாகிறது. ஓரினயிணைவியாதல் காரணமாக அடர்த்தியான ஒரு கரைசலில் அசிட்டிக் அமிலத்தின் அமிலத்தன்மை அதிகமாதலின் விளைவாக சோடியம் ஈரசிட்டேட்டு உப்பு தோன்றுவதாகக் கருதப்படுகிறது.

: 2 CH3CO2H  +  NaOH   →   Na+[(CH3CO2)2H]−  +  H2O

## அமைப்பு
அசிட்டிக் அமிலத்தின் சோடிய அமிலவுப்பு என்றும் ஐதரசன் பிணைப்புடன் கூடிய எதிர்மின் அயனி (CH3CO2)2H−. இன் சோடியம் உப்பு என்றும் இது விவரிக்கப்படுகிறது. இரண்டு ஆக்சிசன் (O-O) அணுக்களுக்கு இடையேயான இடைவெளி 2.47 Å   ஆகவும் இருக்கிறது. இவ்வுப்பு கணிசமான அளவில் காணப்படவில்லை என்றாலும் நிலைப்புத்தன்மை கொண்ட படிகங்களாக உருவாகிறது.

## பயன்கள்
ஒரு உணவுக் கூட்டுப்பொருளாக உப்பாகவும் புளிப்புக்காடியின் சுவை மணமும் இவ்வுப்பு பங்களிக்கும் பயன்களாகும். உணவுக் குறியீட்டு  எண் E262 என ஐரோப்பிய ஒன்றியம் இவ்வுப்பை அடையாளப்படுத்துகிறது

## மேற்கோள்கள்

## இவற்றையும் காண்க
* சோடியம் அசிட்டேட்டு

பகுப்பு:அசிட்டேட்டுகள்
பகுப்பு:சோடியம் சேர்மங்கள்
பகுப்பு:அமில உப்புகள்
பகுப்பு:உணவுச் சேர்பொருட்கள்
ஓரின இணைவியாதல்

ஓரினயிணைவியாதல் (Homoassociation) என்பது அமிலம் – காரம் வேதியியலில் ஒரு காரமும் அதனுடைய இணை அமிலமும் ஐதரன் பிணைப்பு மூலமாக கொண்டுள்ள இணைவைக் குறிக்கிறது. இச்சொல்லாட்சியானது ஐயுபிஏசி இன் சொல்லாகும். ஓரின இணைத்தல் என்ற சொல்லாட்சியும் சிலவிடங்களில் பயன்படுத்தப்படுகிறது. ஆனால், இது தெளிவற்றதாக உள்ளது ஏனெனில் கரிம வேதியியலில் ஒன்றுவிட்ட பிணைப்புத் திட்டம் என்றவொரு சொற்பிரயோகமும் வழக்கத்தில் உள்ளது.

பொதுவாக ஓரினயிணைவியாதலின் விளைவாக ஒரு அமிலத்தின் அமிலத்தன்மை அதனாலேயே அதிகரித்துக்கொள்ளப்படுகிறது. உயர் அடர்த்தி நிலைகளில் இச்செயல்விளைவு வலியுறுத்தப்படுகிறது. அதாவது ஓர் அமிலத்தின் அயனியாக்கல் பண்பானது அதன் அடர்த்தியுடன் நேரியல் சாராமல் வேறுபடுகிறது. ஆதார அமிலத்துடன் அதனுடைய இணை காரம் ஐதரசன் பிணைப்பு வழியாக நிலைப்படுத்திக் கொள்ளும்போது இவ்விளைவு தோன்றுகிறது. நன்கு அறியப்பட்ட உதாரணமாக ஐதரோபுளோரிக் அமிலத்தைக் கூறலாம். குறிப்பாக இவ்வமிலம் அடர்த்தியாக இருக்கும் போதைவிட நீர்த்த நிலையில் வலிமையான அமிலமாக உள்ளது. 
 
:2&nbsp;HF \rightleftharpoons H2F+  +  F− (ஐதரோபுளோரிக் அமிலம் தன்னயனியாக்கம்) ]])
:HF + F− \rightleftharpoons HF2−  ((ஓரினயிணைவியாதல்)

ஒட்டுமொத்தமாக,:

:3&nbsp;HF \rightleftharpoons HF2− + H2F+

இரட்டைபுளோரைடு எதிர்மின் அயனி (HF2−)  HF இன் அயனியாக்கலை F−.அயனியை நிலைப்படுத்துவதன் மூலமாக ஊக்குவிக்கிறது. ஐதரோபுளோரிக் அமிலத்தின் அயனியாக்கல் மாறிலியின் பொதுமதிப்பான (10−3.15)  அடர்த்தியான HF கரைசலில் குறைக்கப்படுகிறது.  
நீரிலா கரைசல்களில் பிரிகைவீதம் குறைவாக இருப்பதால் இந்த ஓரினயிணைவியாதல் விளைவு பெரும்பாலும் அதிகமாக நிகழ்கிறது. கார்பாக்சிலிக் அமிலங்களும் பீனால்களும் இப்பண்பை வெளிப்படுத்துகின்றன . உதாரணம்: சோடியம் ஈரசிட்டேட்டு

## மேற்கோள்கள்


பகுப்பு:சமநிலை வேதியியல்
பகுப்பு:அமிலம்-காரம் வேதியியல்
சோன் பப்டி

**சோன் பப்டி**   இந்தியாவின்  இனிப்பு பண்டமாகும். இது நூலிழைகளால் பின்னப்பட்டது போன்று சதுர வடிவில் காணப்படும்.

## வரலாறு
சோன் பப்டி பஞ்சாப் மாநிலத்தில் முதலில் தயாரிக்கப்பட்டது என்றும், சிலர் உத்தரப் பிரதேசம் மாநிலத்தில் முதலில் தயாரிக்கப்பட்டது என கூறுகின்றனர்.

## தேவையான பொருட்கள்
மைதா மாவு, கொண்டைக் கடலை மாவு, சர்க்கரை,  நெய், பால் மற்றும் ஏலக்காய்.

## மேற்கோள்கள்

## வெளி இணைப்புகள்
*  சோன் பப்டி எப்படி தயாரிக்கலாம்.
*  சோன் பப்டி கைத் தயாரிப்பு காணொளிக் காட்சி 
*  சோன் பப்டி - இயந்திரத் தயாரிப்பு காணொளிக் காட்சி

பகுப்பு:இனிப்புகள்
பகுப்பு:இந்திய உணவுகள்
ஆலம்பூர்

**ஆலம்பூர்**, இந்தியாவின் மத்தியப் பிரதேசத்தில் உள்ள பிண்டு மாவட்டத்தில் உள்ள நகரப் பஞ்சாயத்து ஆகும். மல்கர் ராவ் ஓல்கருடைய சாத்ரி ஆலம்பூரில் அமைந்துள்ளது.

## புவியியல்
ஆலம்பூர்,  இடத்தில் அமைந்துள்ளது. கடல் மட்டத்தில் இருந்து இவ்வூர் சராசரியாக 159 மீட்டர் (521&nbsp;அடி) உயரத்தில் அமைந்துள்ளது. பிந்த் மாவட்டத்தின் தலைநகரில் இருந்து 110 கி.மீ. தொலைவில் உள்ளது. குவாலியரிலிருந்து 100 கி.மீ. தொலைவிலும், தாத்தியாவிலிருந்து 60 தொலைவிலும் அமைந்துள்ளது. 

## பெயர்க்காரணம்
ஆளுநராக இருந்த ஆலம் சாஹ் பவர் என்ற பெயரில் ஆலம்பூர் எனப்பெயர்பெற்றது. இது சுமார் 14-15-ம் நூற்றாண்டில் உருவாக்கப்பட்டதாக இருக்கும்.

## வரலாறு

Chhatri_of_Malhar_Rao_Holkar_at_Alampur,_India.jpg|ஆலம்பூரில் உள்ள வரலாற்று சிறப்புமிக்க கோட்டை
Back_View_of_Chhatri_at_Alampur.jpg|சாத்ரியின் பின்பக்க தோற்றம்


## குறிப்புகளும் மேற்கோள்களும்

பகுப்பு:மத்தியப் பிரதேசப் புவியியல்
பகுப்பு:பிண்டு மாவட்டம்
இந்திய வணிக வங்கி

**இந்திய வணிக வங்கி**, பிரித்தானிய இந்தியாவில் செயற்பட்டுவந்த வணிக வங்கியாகும். 1845ஆம் ஆண்டில் பம்பாய் மாகாணத்தில் (தற்போதைய பம்பாய்) தொடங்கப்பட்ட இவ்வங்கி **அயல்நாட்டு நாணயப் பரிமாற்ற வங்கி** எனவும் அழைக்கப்பட்டது. 
இலண்டன், கல்கத்தா, ஆங்காங், பூச்சோ, சாங்காய், ஹங்கோ, யோக்கோகாமா, சிங்கப்பூர் ஆகிய எட்டு கிளைகளுடன் சான் பிரான்சிஸ்கோவில் இருந்து தங்கக் கட்டிகளை இறக்குமதி செய்வதில் முகவராகப் பணியாற்றியது.

## வீழ்ச்சி
20 ஆண்டுகள் சிறப்பாக செயல்பட்ட பின்னர், 1866இல் உலக அளவில் ஏற்பட்ட பொருளாதார வீழ்ச்சியால், உலகின் பல வங்கிகள் கடும் தோல்வியை சந்தித்தபோது இவ்வங்கியும் தோல்வியை சந்தித்தது. 

## கலைப்பு
இந்திய வணிக வங்கி, இந்திய நிறுமச் சட்டத்தின்படி இந்தியாவில் பதிவுசெய்தது. ஆனால் இங்கிலாந்தில், அந்நாட்டின் சட்டப்படி பதிவு செய்யாமல் அங்கே வணிக நடவடிக்கைகளில் செயல்பட்டதால் மாஸ்டர் ஆப் தி ரோல்ஸ் நீதிமன்றம் இவ்வங்கியை கலைக்க உத்தரவிட்டது. 

## இதனையும் காண்க
* இந்தியாவில் வங்கித்தொழில்

## மேற்கோள்கள்

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
ருத்ரமாதேவி (திரைப்படம்)

***ருத்ரமாதேவி*** (*Rudhramadevi*) என்பது 2015 ஆம் ஆண்டில் வெளிவந்த இந்தியத் தெலுங்குத் திரைப்படம் ஆகும். முப்பரிமாணத்தில் வெளிவந்த இவ்வரலாற்றுப் படம் தக்காணப் பீடபூமியில் காக்கத்தியப் பேரரசியான ருத்திரமாதேவியின் வாழ்க்கையை மையப்படுத்தித் தயாரிக்கப்பட்டது. குணசேகரின் இயக்கத்தில் அனுசுக்கா செட்டி ருத்ரமாதேவியாக நடித்துள்ளார். இவருடன் அல்லு அர்ஜுன், ரானா தக்குபாடி, பிரகாஷ் ராஜ், நித்யா மேனன், காத்ரீன் திரீசா மற்றும் பலரும் நடித்தனர். திரைப்படத்தில் கதை சொல்லியாக சிரஞ்சீவி நடித்துள்ளார். திரைப்படத்தின் பின்னணி இசையையும், பாடல்களையும் இளையராஜா வழங்கியுள்ளார்.

*ருத்ரமாதேவி* உலகளாவிய அளவில் 2015 அக்டோபர் 9 இல் தெலுங்கிலும், இந்தி, மற்றும் மலையாள மொழிகளிலும் வெளியிடப்பட்டது. தமிழில் 2015 அக்டோபர் 16 இல் வெளியிடப்பட்டது. திரைப்படத்தில் அனுஷ்காவின் நடிப்பு, பின்னணி இசை, விவரணம் போன்ற அம்சங்கள் விமரிசகர்களின் பாராட்டைப் பெற்றது. 2015 ஆம் ஆண்டில் வெளியான இந்தியத் திரைப்படங்களில் முதல் நாள் வசூலில் இத்திரைப்படம் ஐந்தாவதாக வந்து சாதனை படைந்தது. ஆரம்ப வார இறுதியில் 32 கோடிகள் உலகளவில் வசூலிக்கப்பட்டது.

## நடிகர்கள்

## மேற்கோள்கள்

## வெ:ளி இணைப்புகள்
* 

பகுப்பு:2015 தெலுங்குத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:2015 தமிழ்த் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இந்தியத் தெலுங்குத் திரைப்படங்கள்